Source: https://ficek.sk/stravne-pri-zahr-ceste-ako-mzda-26200
Timestamp: 2020-04-01 07:05:39+00:00
Document Index: 16215537

Matched Legal Cases: ['súd ', '§ 118', '§ 83', '§ 5', '§ 3', '§ 62', 'súd ', '§ 62', '§ 116']

[2020] Stravné pri zahr. ceste ako mzda ? | Právna Poradňa
Stravné pri zahr. ceste ako mzda ?
Odpovedané dňa: 5. 5. 2017
Otázka: Stravné pri zahr. ceste ako mzda ?
Dobrý večer, k tým diétam a výživnému sa chcem opýtať ak robím na turnusy štyri týždne v práci a dva týždne doma a počas tých dvoch týždňov nemám žiadne diéty ako môže súd brat do úvahy diéty a počítať z toho výšku výživného. Diéty niesu stály príjem každý mesiac.
Odpoveď: Stravné pri zahr. ceste ako mzda ?
1./ Podľa ust. ZP § 118 /predpokladáme, že ste v pracovnom pomere/ platí : Zamestnávateľ je povinný poskytovať zamestnancovi za vykonanú prácu mzdu. Mzda je peňažné plnenie alebo plnenie peňažnej hodnoty (naturálna mzda) poskytované zamestnávateľom zamestnancovi za prácu. Za mzdu sa nepovažuje najmä náhrada mzdy, odstupné, odchodné, cestovné náhrady vrátane nenárokových cestovných náhrad, príspevky zo sociálneho fondu, príspevky na doplnkové dôchodkové sporenie, príspevky na životné poistenie zamestnanca, výnosy z kapitálových podielov (akcií) alebo obligácií, daňový bonus, náhrada príjmu pri dočasnej pracovnej neschopnosti zamestnanca, doplatky k nemocenským dávkam, náhrada za pracovnú pohotovosť, peňažná náhrada podľa § 83a ods. 4 a iné plnenie poskytované zamestnancovi v súvislosti so zamestnaním podľa tohto zákona, osobitných predpisov, kolektívnej zmluvy alebo pracovnej zmluvy, ktoré nemá charakter mzdy. Za mzdu sa tiež nepovažuje ďalšie plnenie poskytované zamestnávateľom zamestnancovi zo zisku po zdanení.
2./ Podľa zákona o cest. náhradách, zamestnancovi vyslanému na pracovnú cestu patrí
b/ náhrada preukázaných výdavkov za ubytovanie,
d/ náhrada preukázaných potrebných vedľajších výdavkov, atď.
3./ Na podporu vyššie uvedeného, resp. na Vašu podporu súčasne uvádzame, že podľa ust. zákona o dani z príjmov / § 5 odst. 5 / okrem príjmov, ktoré nie sú predmetom dane podľa § 3 ods. 2, nie je predmetom dane ani cestovná náhrada poskytovaná v súvislosti s výkonom závislej činnosti do výšky, na ktorú vznikne zamestnancovi nárok podľa osobitných predpisov,15) okrem vreckového poskytovaného pri zahraničnej pracovnej ceste, ako aj hodnota stravy poskytovanej zamestnávateľom zamestnancovi na spotrebu na pracovisku alebo v rámci stravovania zabezpečovaného prostredníctvom iných subjektov a finančný príspevok na stravovanie poskytovaný podľa osobitného predpisu, ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania zamestnancov zabezpečených zamestnávateľom. Stravné vo forme peňažného príspevku je predmetom dane z príjmov, ale nie mzda.
4./ Zákon o rodine hovorí o príjme, nie o mzde, čo je rozdiel.
5./ Treba argumentovať, že aj Vaša bývalá manželka má v zamestnaní uvedenú výhodu stravovania, resp. stravné lístky a možnosti Vášho stravovania v rámci 24 hodín, ktoré Vám poskytuje zamestnávateľ vo forme stravného, počas Vašich ciest, stravovanie predstavuje podstatne vyššie náklady. Náklady na stravovanie v súdnom konaní operuje aj Vaša bývalá manželka.
6./ Súčasne poukazujeme na ust. § 62 zákona o rodine : Výživné má prednosť pred inými výdavkami rodičov. Pri skúmaní schopností, možností a majetkových pomerov povinného rodiča súd neberie do úvahy výdavky povinného rodiča, ktoré nie je nevyhnutné vynaložiť. Výdavky na stravu podľa nás nie je možné považovať za výdavky, ktoré nie je nevyhnutné vynaložiť podľa cit. § 62.
Podotázka: Stravné pri zahr. ceste ako mzda ? (Rodinné právo)
Dobrý deň. Mám taký problém, že som pracoval v zahraničí a zamestnávateľ to neohlásil na sociálnu poisťovňu takže tým pádom som nevedomky pracoval na čierno a pritom nám neplatil ani diéty. Včera som dal výpoveď hneď ako som na to prišiel. Pracoval som vo Francúzsku a bol som tam takmer rok. Čo môžem stým spraviť, aby mi vyplatil spätne diéty, ktoré mi patria a vo francúzsku je to 45 e na deň. Pracovali sme na turnusy 6 týždňov v práci a dva týždne sme boli doma. Vopred Vám ďakujem za Vašu radu a pomoc.
ak ste mali podpísanú riadnu pracovnú zmluvu, nejedná sa o prácu na čierno v zmysle ust. zákona č. 82/2005 Z.z. o nelegálnej práci a nelegálnom zamestnávaní.
Platenie odvodov na sociálne a zdravotné poistenie si môžete overiť na stránke soc. poisťovne /individ. účet poistenca/ a na stránke prísl. zdrav. poisťovne (epobočka/, prípadne skontrolovať zoznam dlžníkov prísl. poisťovne zamestnávateľa.
Vo veci odporúčame pokiaľ ide o úhradu mzdových nárokov za prácu nadčas, preplatenie nevyčerpanej dovolenky a stravného pri zahr. cestách, poslať zamestnávateľovi výzvu na doplatenie stravného a následne v prípade neuhradenia vec zrejme budete musieť vymáhať cestou súdu.
Podľa ust. § 116 Zákonníka práce platí :
Odporúčame konanie zamestnávateľa nahlásiť aj príslušnému inšpektorátu práce podľa sídla zamestnávateľa.